**IEPIRKUMA LĪGUMS Nr. LF-18-20-lī**

|  |  |
| --- | --- |
| Rīgā | 2018. gada 1. augusts |

**Rīgas Franču licejs**, direktores Vinetas Rūtenbergas personā, kura rīkojas saskaņā ar Rīgas domes 01.03.2011. saistošo noteikumu Nr. 114 “Rīgas pilsētas pašvaldības nolikums” 110. punktu un Rīgas domes 15.05.2012. nolikuma Nr. 235 “Rīgas Franču liceja nolikums” 48.5 punktu, turpmāk – Pasūtītājs, no vienas puses un **SIA Alan Ltd**, reģistrācijas Nr. LV40003019349, tā valdes priekšsēdētāja Alda Zvaigznes personā, kurš(-a) darbojas saskaņā ar statūtiem, turpmāk – Izpildītājs, no otras puses, kopā sauktas – Puses, pamatojoties uz iepirkuma „Žalūziju piegāde un uzstādīšana Rīgas Franču licejā Krišjāņa Valdemāra ielā 48”, identifikācijas Nr. RD IKSD RFL 2018/1, turpmāk - Iepirkums, rezultātiem, noslēdz šādu līgumu, turpmāk - Līgums:

1. **Līguma priekšmets**
	1. Pārdevējs saskaņā ar Pircēju pasūtījumu un atbilstoši Tehniskajai specifikācijai un finanšu piedāvājumam (­­2. pielikums) piegādā Pircējam, bet Pircējs pieņem īpašumā izdarīto preču pasūtījumu, turpmāk - Prece**,** kas atbilst Pārdevēja iesniegtajam Tehniskajam un finanšu piedāvājumam, turpmāk - Piedāvājums.
	2. Pārdevējs piegādā kvalitatīvu pasūtījumam atbilstošu Preci, kā arī garantē kvalitatīvu preces uzstādīšanu un nekvalitatīvās preces nomaiņu atbilstoši šī līguma nosacījumiem.
2. **Līguma darbības termiņš**

Līgums stājas spēkā no tā abpusējas parakstīšanas brīža un ir spēkā līdz pilnīgai Pušu saistību izpildei.

1. **Līguma summa un norēķinu kārtība**
	1. Līguma kopējā summa saskaņā ar Izpildītāja iesniegto Finanšu piedāvājumu Iepirkumā ir **EUR 29 073.52** (Divdesmit deviņi tūkstoši septiņdesmit trīs *euro* un 52 centi), kas sastāv no pamatsummas EUR 24 027.70 (Divdesmit četri tūkstoši divdesmit septiņi *euro* un 70 centi) un 21% (divdesmit viens procents) pievienotās vērtības nodokļa, turpmāk – PVN, EUR 5045.82 (Pieci tūkstoši četrdesmit pieci *euro* un 82 centi) apmērā.
	2. Pasūtītājs veic priekšapmaksu 20 % apmērā no līguma kopējā summas, t.i. **EUR 5814.70** (Pieci tūkstoši astoņi simti četrpadsmit *euro* un 70 cents) 14 (četrpadsmit) dienu laikā pēc līguma parakstīšanas un elektroniskā rēķina saņemšanas, ieskaitot to Izpildītāja norādītajā kontā. Atlikušo summu 80 % apmērā no līguma kopējās summas, t.i. EUR **23 258.82** (Divdesmit trīs tūkstoši didi simti piecdesmit astoņi *euro* un 82 centi) Pasūtītājs samaksā 14 (četrpadsmit) dienu laikā pēc Preces izgatavošanas un piegādes pieņemšanas – nodošanas akta parakstīšanas un elektroniskā rēķina saņemšanas Licejā, ieskaitot to Izpildītāja norādītajā kontā.
2. **Rēķina formāts un iesniegšanas kārtība**
	1. Izpildītājs sagatavo grāmatvedības attaisnojuma dokumentus elektroniskā formātā (turpmāk - elektronisks rēķins), atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
	2. Elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošiem rēķina piegādes kanāliem:
		1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
		2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;
		3. izmanto manuālu rēķina informācijas ievades Web formu portālā http://www.eriga.lv, sadaļā „Rēķinu iesniegšana”.
	3. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
	4. Puses vienojas, ka elektroniskā rēķina apmaksas termiņš ir 14 (četrpadsmit) dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu.
	5. Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
	6. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
	7. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu elektronisko rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
	8. Elektronisko rēķinu aprites konsultatīvā atbalsta nodrošināšanai ir noteiktas kontaktpersonas:
		1. Rīgas domes Finanšu departamenta Grāmatvedības uzskaites pārvaldes Grāmatvedības metodoloģijas nodaļas eksperts, nodaļas vadītāja vietnieks Kristaps Jansons tālr.\_\_\_\_\_\_\_\_\_\_\_, kristaps.jansons@riga.lv - par elektronisko rēķinu formātu un saturu;
		2. Rīgas domes Informācijas tehnoloģiju centra Projektu pārvaldes Projektu izstrādes nodaļas projektu vadītāja Inita Kindzule, tālr.\_\_\_\_\_\_\_\_\_\_\_, inita.kindzule@riga.lv – par elektronisko rēķinu iesniegšanas tehniskajiem risinājumiem.
3. **Preces saņemšanas kārtība un garantijas**
	1. Prece tiek piegādāta un uzstādīta sākot ar 2018. gada 13. augustu līdz 2018.gada 31. Augustam.
	2. Izpildītājs nodrošina Precei un izpildītajiem darbiem 36 (trīsdesmit sešu) mēnešu garantiju.
	3. Saņemot neatbilstošas kvalitātes un tehniskajai specifikācijai neatbilstošu Preci, Pasūtītājam ir tiesības to nepieņemt, rakstiski informējot Izpildītāju.
	4. Neatbilstība kvalitātei Izpildītājam ir jānovērš ar savu darba spēku un līdzekļiem 24 (divdesmit četru) stundu laikā.
	5. Visas Preču piegāde un uzstādīšana notiek Rīgas Franču licejā, K. Valdemāra ielā 48, Rīgā, iepriekš piegādes un uzstādīšanas laikus saskaņojot telefoniski. Visus izdevumus, kas saistīti ar Preču piegādi un uzstādīšanu sedz Izpildītājs.
4. **Līgumsods**
	1. Izpildītājs maksā Pasūtītājam līgumsodu 0,5 % apmērā par katru izpildes termiņa nokavēto dienu, bet ne vairāk kā 10 % no Līguma kopējās summas.
	2. Par samaksas termiņa nokavējumu Pasūtītājs maksā Izpildītājam līgumsodu 0,5 % apmērā par katru nokavēto darba dienu, bet ne vairāk kā 10 % no līguma kopējās summas. Nokavējuma termiņa tecējums sākas ar nākamo darba dienu pēc 3.2. punktā noteiktā termiņa beigām.
5. **Strīdu atrisināšana un atbildība**

Jebkurš strīds par šī Līguma vai jebkura tā punkta interpretāciju vai piemērošanu tiek risināts sarunu ceļā starp Līdzējiem. Ja šādas sarunas kļūst neiespējamas, strīdi tiek risināti Latvijas Republikas normatīvajos aktos noteiktajā kārtībā.

1. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju rakstura apstākļu rezultātā, kuru darbība sākusies pēc šī Līguma noslēgšanas, kurus nevarēja iepriekš ne paredzēt, ne novērst, un kuri iestājušies neatkarīgi no Pusēm. Pie nepārvaramas varas vai ārkārtējas situācijas pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšanā un šādu normatīvo aktu stāšanās spēkā.
	2. Pusēm, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama Līguma saistību izpilde. Pēc otras Puses pieprasījuma šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
	3. Ja kāda no Pusēm nepaziņo otrai Pusei par 8.1. punktā paredzētajiem apstākļiem, tad tai jāatlīdzina otrai Pusei visus zaudējumus, kas radušies sakarā ar Līguma saistību nepildīšanu.
2. **Citi nosacījumi**
	1. Pēc Līguma parakstīšanas visu iepriekšējo pārrunu rezultāti un sarakste zaudē spēku.
	2. Pasūtītājs patur tiesības vienpusēji atkāpties no Līguma, ja Izpildītājs neizpilda 5.1. un/vai 5.4. punkta noteikumus.
	3. Līguma grozījumi vai papildinājumi ir pieļaujami pie nosacījuma, ka tie nav pretrunā ar Publisko iepirkumu likuma 60. un 61. panta nosacījumiem un stājas spēkā tikai pēc tam, kad tie noformēti rakstveidā divos eksemplāros un Puses tos savstarpēji ir parakstījuši, un kļūst par šī Līguma neatņemamu sastāvdaļu.
	4. Līgums sastādīts latviešu valodā 2 (divos) eksemplāros uz 12 (divpadsmit) lapām, no kuriem viens glabājas pie Pasūtītāja, otrs pie Izpildītāja. Abiem eksemplāriem ir vienāds juridisks spēks.
	5. Pielikumi ir šī līguma neatņemamās sastāvdaļas. Līgumam ir pievienoti 2 (divi) pielikumi:
		1. Tehniskā specifikācija - 1. pielikums uz 7 (septiņām) lapām;
		2. Izpildītāja Iepirkumā iesniegtais Finanšu piedāvājums - 2. pielikums uz 1 (vienas) lapas.
	6. Pasūtītāja kontaktpersonas ar tiesībām parakstīt ar līguma izpildes jautājumiem saistītos dokumentus – Rīgas Franču liceja direktore V. Rūtenberga,tālr.\_\_\_\_\_\_\_\_\_\_\_, mob. tālr. \_\_\_\_\_\_\_\_\_\_\_, e-pasts Vrūtenberga@edu.riga.lv un Rīgas Franču liceja direktora vietnieks administratīvi saimnieciskajā darbā D.Gaismiņš, tālr. \_\_\_\_\_\_\_\_\_\_\_, mob. tālr. \_\_\_\_\_\_\_\_\_\_\_, e-pasts Dgaismins@edu.riga.lv.
	7. Izpildītāja kontaktpersona par līguma izpildes jautājumiem –Didzis Gaismiņš, tālr. \_\_\_\_\_\_\_\_\_\_\_, mob. tālr. \_\_\_\_\_\_\_\_\_\_\_, e-pasts Dgaismins@edu.riga.lv.
3. **Pušu rekvizīti**

|  |  |
| --- | --- |
| Pasūtītājs Rīgas Franču licejsMēness iela 8, Rīga LV1013Tālrunis: e-pasts: rfl@riga.lvNorēķinu rekvizīti:Rīgas pilsētas pašvaldībaJuridiskā adrese: Rātslaukums 1, Rīga, LV-1050NMR kods: 90011524360PVN reģ. Nr. 90011524360Banka: LUMINOR Bank ASKods: NDELALV2XKonts: LV68NDEA0021000916040\_\_\_\_\_\_\_\_\_\_\_\_\_\_\_\_\_ *Paraksts* Vineta Rūtenberga2018.gada 1.augusts | IzpildītājsSIA Alan LtdReģistrācijas Nr.: 40003019349Juridiskā adrese: Grenču iela 1a, Rīga LV1029Tālrunis: e-pasts: Banka: Kods: Konts:  \_\_\_\_\_\_\_\_\_\_\_\_\_\_\_\_ *Paraksts* Aldis Zvaigzne2018. gada 1. augusts |